Adam av Bremen
Store norske leksikon,Historie,Historievitenskap,Historikere
Adam av Bremen var en tysk historieskriver. Han er mest kjent som forfatteren av Gesta Hammaburgensis ecclesiae pontificum («Gjerningene til erkebiskopene i Hamburgs bispedømme»).
Vi vet svært lite om Adams liv; han gjorde sitt livsverk i Bremen, der han var knyttet til en klosterskole. I 1072–75 forfattet han sitt berømte verk om de hamburg-bremiske erkebisper, Gesta Hammaburgensis ecclesiae pontificum, som er en særdeles viktig kilde til Nord-Tysklands, Skandinavias, de norrøne kolonilandenes og østersjølandenes historie i den nærmest foregående tid. Verket består av fire bøker og bygger dels på skrevne kilder, dels på muntlige etterretninger. Sistnevnte ble innsamlet særlig ved hoffene til kong Svein Estridssøn og erkebiskop Adalbert.Gesta Hammaburgensis ecclesiae pontificum ble oversatt til norsk i 1993. Les mer i Store norske leksikon Saxo Anonymus Eksterne lenker Gesta Hammaburgensis ecclesiae pontificum, faksimileutgave av dokumentet Adam av Bremens kirkehistorie , dansk oversettelse - Heimskringla.no Litteratur Adam av Bremen: Historien om Hamburgstiftet [...], 1984 («Fyra perspektiv på Adam», av T. Nyberg m.fl.: 293-408. Bibliografi: 409-21), isbn 91-7118-447-3, Finn boken  Adam av Bremen: Adam af Bremens krønike, 2000 («Indledning», av A.A. Lund: 9-39), isbn 87-89531-01-9, Finn boken   Kulturhistoisk leksikon for nordisk middelalder, 5:283–89